techiaith/cofnodycynulliad_en-cy huggingface dataset:
English: Llywydd, our transforming towns programme in north Wales is focused on supporting the vibrancy of our town centres, making them fit for the twenty-first century, enabling job creation and improving community facilities. Working closely with local authority partners, projects worth over £39 million are being delivered over the period between 2018 and 2021.
Welsh: Llywydd, mae ein rhaglen trawsnewid trefi yn y gogledd yn canolbwyntio ar gefnogi bywiogrwydd canol ein trefi, gan eu gwneud nhw'n addas ar gyfer yr unfed ganrif ar hugain, gan ganiatáu i swyddi gael eu creu a gwella cyfleusterau cymunedol. Gan weithio yn agos gyda phartneriaid awdurdodau lleol, mae prosiectau gwerth dros £39 miliwn yn cael eu cyflawni dros y cyfnod rhwng 2018 a 2021.
English: Thank you. First Minister, many high street shops have gone and they are unlikely to ever return. The loss of Debenhams and the Arcadia Group brands and the jobs attached to the physical stores is being felt very keenly across north Wales. The pandemic has resulted in a moratorium on business rates, which, in turn, will result in the lowering of tax revenue for local authorities. Is it now time for a radical rethink of a business rates regime that has been seen as a limiting influence on business start-ups and their sustainability, and to look at something that reflects modern shopping habits, like a small online sales tax?
Welsh: Diolch. Prif Weinidog, mae llawer o siopau'r stryd fawr wedi diflannu ac maen nhw'n annhebygol o ddychwelyd byth. Mae colli Debenhams a brandiau Grŵp Arcadia a'r swyddi sy'n gysylltiedig â'r siopau ffisegol yn cael ei deimlo yn aruthrol ar draws y gogledd. Mae'r pandemig wedi arwain at foratoriwm ar ardrethi busnes, a fydd, yn ei dro, yn arwain at ostwng refeniw treth i awdurdodau lleol. A yw'n bryd bellach rhoi ailystyriaeth radical i gyfundrefn ardrethi busnes sydd wedi cael ei hystyried yn ddylanwad cyfyngol ar fusnesau newydd sbon a'u cynaliadwyedd, ac edrych ar rywbeth sy'n adlewyrchu arferion siopa modern, fel treth fach ar werthiannau ar-lein?
English: I thank the Member for that contribution. It follows on from the discussion that I was having with Adam Price earlier this afternoon. A sales tax is another option, Mandy Jones is right, that can be considered as part of a repertoire of things that could be introduced to replace the business rates system alongside the domestic council tax system. Our town centres will need real imagination in the way that they recover from the pandemic. They need to be supported in that by a UK tax regime that takes taxes from those who trade online, and who now largely escape that, whereas somebody on the high street has to make their contribution. In the short run, we go on providing our small business rate relief, which provides significant rate relief for a very large number of particularly small businesses here in Wales. There is a longer run programme of reform, both in terms of business rates, but also in the nature of the high street in the future, and I agree with the Member that thinking about that needs to begin now, and needs to include as many imaginative ideas as can be brought to the table.
Welsh: Diolch i'r Aelod am y cyfraniad yna. Mae'n dilyn ymlaen o'r drafodaeth yr oeddwn i'n ei chael gydag Adam Price yn gynharach y prynhawn yma. Mae treth ar werthiant yn ddewis arall, mae Mandy Jones yn iawn, y gellir ei hystyried yn rhan o amrywiaeth o bethau y byddai modd eu cyflwyno i ddisodli'r system ardrethi busnes ochr yn ochr â system y dreth gyngor ddomestig. Bydd wir angen dychymyg ar ganol ein trefi o ran y ffordd y maen nhw'n gwella o'r pandemig. Mae angen iddyn nhw gael eu cefnogi yn hynny o beth gan gyfundrefn dreth y DU sy'n cymryd trethi oddi wrth y rhai sy'n masnachu ar-lein, ac sydd, ar hyn o bryd, yn dianc rhag hynny i raddau helaeth, tra bod rhywun ar y stryd fawr yn gorfod gwneud ei gyfraniad. Yn y tymor byr, rydym ni'n parhau i ddarparu ein rhyddhad ardrethi i fusnesau bach, sy'n darparu rhyddhad ardrethi sylweddol i nifer fawr iawn o fusnesau bach yn arbennig yma yng Nghymru. Ceir rhaglen ddiwygio hirach, nid yn unig o ran ardrethi busnes, ond hefyd yn natur y stryd fawr yn y dyfodol, ac rwy'n cytuno â'r Aelod bod angen dechrau meddwl ynghylch hynny nawr, a bod angen i hynny gynnwys cynifer o syniadau llawn dychymyg y gellir eu cyflwyno.
English: The Welsh Government is committed to ensuring our communities are safe, strong and resilient. We continue to work with our four police forces, local authorities, UK Government and other agencies to help ensure our people and our communities remain safe.
Welsh: Mae Llywodraeth Cymru wedi ymrwymo i sicrhau bod ein cymunedau yn ddiogel, yn gryf ac yn gadarn. Rydym ni'n parhau i weithio gyda'n pedwar heddlu, awdurdodau lleol, Llywodraeth y DU ac asiantaethau eraill i helpu i sicrhau bod ein pobl a'n cymunedau yn parhau i fod yn ddiogel.
English: Thank you, Deputy Minister, and I'd like to extend my thanks to all those who work so hard to keep our communities safe in these very difficult times. During the pandemic, my constituency has experienced a notable increase in anti-social and dangerous behaviour by off-road motorcycles illegally using popular walking paths and other public rights of way. The laudable work of Welsh Government to open up our walking paths and allow fully inclusive use has, with the removal of barriers, made it much easier for off-road motorcycles to use such paths, and more difficult for the police to enforce the law and keep residents safe. What discussions have you had with South Wales Police and with the police and crime commissioner about how this intractable problem can best be tackled?
Welsh: Diolch, Dirprwy Weinidog, a hoffwn i ddiolch i bawb sy'n gweithio mor galed i gadw ein cymunedau yn ddiogel yn y cyfnod anodd iawn hwn. Yn ystod y pandemig, mae fy etholaeth i wedi gweld cynnydd sylweddol mewn ymddygiad gwrthgymdeithasol a pheryglus gan feiciau modur oddi ar y ffordd sydd yn anghyfreithlon yn defnyddio llwybrau cerdded poblogaidd a hawliau tramwy cyhoeddus eraill. Mae gwaith canmoladwy Llywodraeth Cymru i agor ein llwybrau cerdded a chaniatáu defnydd cwbl gynhwysol, drwy ddileu rhwystrau, wedi ei gwneud yn llawer haws i feiciau modur oddi ar y ffordd ddefnyddio llwybrau o'r fath, ac yn fwy anodd i'r heddlu orfodi'r gyfraith a chadw trigolion yn ddiogel. Pa drafodaethau ydych chi wedi eu cael gyda Heddlu De Cymru a gyda'r comisiynydd heddlu a throseddu ynghylch y ffordd orau o fynd i'r afael â'r broblem anhydrin hon?
English: Thank you very much, Vikki Howells, for that question, an important question about promoting community safety, and, as you say, thanking all of those in your constituency in the Cynon Valley, and across Wales, for the ways in which they have worked to ensure there is community safety. But you've raised the issue of off-road biking. I'm very much aware, and obviously your evidence today shows that there's been an increase in reports of illegal activity during lockdowns, and, of course, that encroaches on all those important open spaces for walking and for taking exercise, which are so crucial for health and well-being. I do understand that South Wales Police have planned operations as part of an approach to tackle this issue. Because we have strong relationships with our police forces, I will raise the points the Member makes and ensure that we look at off-roading as an issue where we can make sure that they are not accessing routes that have no vehicle rights, or driving in an illegal manner, and that this will be an important issue in terms of community safety and well-being.
Welsh: Diolch yn fawr iawn, Vikki Howells, am y cwestiwn yna, cwestiwn pwysig ynglŷn â hyrwyddo diogelwch cymunedol, ac, fel y dywedwch, diolch i bawb yn eich etholaeth yng Nghwm Cynon, a ledled Cymru, am y ffyrdd y maen nhw wedi gweithio i sicrhau bod diogelwch cymunedol yn bodoli. Ond rydych chi wedi codi mater beicio oddi ar y ffordd. Rwy'n ymwybodol iawn, ac mae eich tystiolaeth chi heddiw yn amlwg yn dangos y bu cynnydd wedi bod mewn adroddiadau o weithgarwch anghyfreithlon yn ystod y cyfyngiadau symud, ac, wrth gwrs, sy'n tresmasu ar yr holl fannau agored pwysig hynny ar gyfer cerdded ac ar gyfer gwneud ymarfer corff, sydd mor hanfodol i iechyd a lles. Rwyf i yn deall bod Heddlu De Cymru wedi cynllunio gweithrediadau yn rhan o ddull o fynd i'r afael â'r mater hwn. Gan fod gennym ni berthynas gref â'n heddluoedd, byddaf i'n codi'r pwyntiau y mae'r Aelod yn eu gwneud a sicrhau ein bod ni'n ystyried gyrru oddi ar y ffordd fel mater lle gallwn ni sicrhau nad ydyn nhw'n defnyddio llwybrau lle nad oes hawliau i gerbydau, neu'n gyrru mewn modd anghyfreithlon, ac y bydd hwn yn fater pwysig o ran diogelwch cymunedol a lles.
English: The Welsh Government provides core funding to the Wales Council for Voluntary Action and county voluntary councils to enable them to support local voluntary organisations and volunteering groups across Wales. We have approved £26.5 million, with an additional £5.7 million for the voluntary sector - that final £5.7 million was approved this week - to support the sector during the pandemic.
Welsh: Mae Llywodraeth Cymru yn darparu cyllid craidd i Gyngor Gweithredu Gwirfoddol Cymru a chynghorau gwirfoddol sirol i'w galluogi i gefnogi mudiadau gwirfoddol lleol a grwpiau gwirfoddoli ledled Cymru. Rydym ni wedi cymeradwyo £26.5 miliwn, gyda £5.7 miliwn ychwanegol ar gyfer y sector gwirfoddol - cymeradwywyd y £5.7 miliwn olaf hwnnw yr wythnos hon - i gefnogi'r sector yn ystod y pandemig.
English: Thank you, Deputy Minister, for that answer. Voluntary groups and charities do exceptional work to support some of the most vulnerable in our society. One such group is the Sparkle Appeal, which supports children, young people and their families with disabilities and developmental difficulties, at the Serennu centre in Newport. Their work is crucial. However, they themselves have had an incredibly hard year, with COVID restrictions seeing their work and funding opportunities limited. They greatly appreciated the Welsh Government grant last year, which was aimed at covering six months of core costs; however, nine months in, their financial state is suffering. How are the Welsh Government supporting organisations such as this, to ensure that they can continue to support the most vulnerable through this period, because the work that they do is vital, and we can't afford to lose them?
Welsh: Diolch am yr ateb yna, Dirprwy Weinidog. Mae grwpiau gwirfoddol ac elusennau yn gwneud gwaith eithriadol i gefnogi rhai o'r bobl fwyaf agored i niwed yn ein cymdeithas. Un grŵp o'r fath yw Apêl Sparkle, sy'n cefnogi plant, pobl ifanc a'u teuluoedd gydag anableddau ac anawsterau datblygu, yng nghanolfan Serennu yng Nghasnewydd. Mae eu gwaith yn hollbwysig. Fodd bynnag, maen nhw eu hunain wedi cael blwyddyn eithriadol o anodd, gyda chyfyngiadau COVID yn gweld eu gwaith a'u cyfleoedd ariannu wedi'u cyfyngu. Roedden nhw'n gwerthfawrogi'r grant Llywodraeth Cymru a gawsant y llynedd yn fawr iawn, a oedd â'r nod o dalu am chwe mis o gostau craidd; fodd bynnag, naw mis yn ddiweddarach, mae eu cyflwr ariannol yn dioddef. Sut mae Llywodraeth Cymru yn cefnogi sefydliadau o'r fath, i sicrhau y gallan nhw barhau i gefnogi'r bobl fwyaf agored i niwed drwy'r cyfnod hwn, oherwydd mae'r gwaith y maen nhw'n ei wneud yn hanfodol, ac allwn ni ddim fforddio eu colli?
English: Thank you, Jayne Bryant, for bringing attention to this important charity in your constituency. In fact, inspirational work, as you've described, is done by charities like Sparkle. And, of course, all their volunteers in the Gwent area are particularly helping to support disabled children and young people and their families. So, as you say, Sparkle did benefit from the £90,000 grant from what was our voluntary services emergency fund, during the pandemic, and we'll be ensuring that these sources of support for third sector organisations continue during the pandemic. But it has been a great challenge for communities and groups of this kind, because of the coronavirus outbreak. Because so many of them, of course, have lost income, as well as having additional demands and expectations, and so many volunteers have engaged. But I am very pleased that, as I said in answer to your first question, we're making a further £5.7 million available to continue with this work through the pandemic, and I hope this will be able to support organisations such as yours.
Welsh: Diolch, Jayne Bryant, am dynnu sylw at yr elusen bwysig hon yn eich etholaeth chi. Yn wir, mae gwaith ysbrydoledig, fel yr ydych chi wedi ei ddisgrifio, yn cael ei wneud gan elusennau fel Sparkle. Ac, wrth gwrs, mae eu holl wirfoddolwyr yn ardal Gwent yn helpu yn arbennig i gefnogi plant a phobl ifanc anabl a'u teuluoedd. Felly, fel yr ydych chi'n ei ddweud, fe wnaeth Sparkle elwa ar y grant o £90,000 o'r hyn oedd cronfa argyfwng ein gwasanaethau gwirfoddol, yn ystod y pandemig, a byddwn ni'n sicrhau bod y ffynonellau cymorth hyn i sefydliadau'r trydydd sector yn parhau yn ystod y pandemig. Ond mae hi wedi bod yn her fawr i gymunedau a grwpiau o'r math hwn, oherwydd yr achosion o goronafeirws. Oherwydd mae cynifer ohonyn nhw, wrth gwrs, wedi colli incwm, yn ogystal â chael galwadau a disgwyliadau ychwanegol arnyn nhw, ac mae cynifer o wirfoddolwyr wedi ymgysylltu. Ond rwyf i yn falch iawn ein bod ni, fel y dywedais i wrth ateb eich cwestiwn cyntaf, yn darparu £5.7 miliwn arall i barhau â'r gwaith hwn drwy'r pandemig, a gobeithio y bydd hyn yn gallu cefnogi sefydliadau fel eich un chi.
English: I can't thank the specialist services enough for their responses to victims during the pandemic. They've been a crucial lifeline to so many, and they've shown resilience, strength and a great ability to adapt. My officials meet with the violence against women, domestic abuse and sexual violence strategic group regularly to discuss the impact on the sector in supporting survivors of domestic violence.
Welsh: Ni allaf i ddiolch digon i'r gwasanaethau arbenigol am eu hymateb i ddioddefwyr yn ystod y pandemig. Maen nhw wedi bod yn achubiaeth hanfodol i gymaint o bobl, ac maen nhw wedi dangos cadernid, cryfder a gallu gwych i addasu. Mae fy swyddogion yn cyfarfod â'r grŵp strategol trais yn erbyn menywod, cam-drin domestig a thrais rhywiol yn rheolaidd i drafod yr effaith ar y sector o ran cefnogi goroeswyr trais domestig.
English: Thank you for that answer. As you'll know, of course, this crisis and the associated lockdowns have led to an escalation of risk for women who are either in abusive relationships or are fleeing them. But there is an equal crisis looming that is related to the funding of the specialist support services that are literally, or figuratively then, a lifeline for these women. Funds were received later than expected and they are struggling to spend the money before the deadline in March. Organisations like Welsh Women's Aid are calling for flexibility in this spending deadline, as it's a particular problem in situations where the funding was earmarked for recruitment - organisations have had a very short time in which to recruit and train new staff to meet the continued demand for services. If that flexibility isn't introduced, Minister, or the funding commitment is made to match that after March, then many staff will be lost. Surely, Minister, no-one would want these organisations to have to re-bid for money after March, as this could be time and resource far better spent on protecting women. So, will the Government please address these concerns and consider this urgently?
Welsh: Diolch i chi am yr ateb yna. Fel y gwyddoch chi, wrth gwrs, mae'r argyfwng hwn a'r cyfyngiadau symud cysylltiedig wedi arwain at gynnydd mewn risg i fenywod sydd naill ai mewn perthynas gamdriniol neu sy'n ffoi rhagddynt. Ond mae argyfwng cyn waethed ar y gorwel sy'n gysylltiedig ag ariannu'r gwasanaethau cymorth arbenigol sy'n darparu achubiaeth yn llythrennol, neu'n drosiadol i'r menywod hyn. Derbyniwyd yr arian yn ddiweddarach na'r disgwyl ac maen nhw'n ei chael hi'n anodd gwario'r arian cyn y dyddiad cau ym mis Mawrth. Mae sefydliadau fel Cymorth i Fenywod Cymru yn galw am hyblygrwydd yn y terfyn amser hwn ar wariant, gan fod hyn yn broblem benodol mewn sefyllfaoedd lle cafodd y cyllid ei glustnodi ar gyfer recriwtio - mae sefydliadau wedi cael amser byr iawn i recriwtio a hyfforddi staff newydd i ateb y galw parhaus am wasanaethau. Os na chaiff yr hyblygrwydd hwnnw ei gyflwyno, Gweinidog, neu os yw'r ymrwymiad ariannu'n cael ei wneud i gyfateb â hynny ar ôl mis Mawrth, yna bydd llawer o staff yn cael eu colli. Yn sicr, Gweinidog, ni fyddai neb eisiau i'r sefydliadau hyn ailgeisio am arian ar ôl mis Mawrth, gan y gallai hyn y golygu amser ac adnoddau y gellid eu defnyddio'n well i amddiffyn menywod. Felly, a wnaiff y Llywodraeth fynd i'r afael â'r pryderon hyn os gwelwch yn dda ac ystyried hyn ar frys?
English: Thank you, Delyth Jewell, for raising that important question, because we must make sure that this money that's been allocated does actually reach those specialist services. Because the sector itself - and, as I said, my officials, and indeed myself, when I can, meet the sector regularly - have received over £4 million of additional funding this year; it's an extra 67 per cent compared with last year. And this is also about ensuring that we're investing in the needs of the sector, particularly, for example, in terms of accommodation, the dispersed community based accommodation - so capital as well as revenue. And it is important also that the extra revenue funding does respond to the needs that have been raised with us during the pandemic. I of course will talk to my officials about the ways in which we can ensure that that money not only reaches the specialist services, but that they can spend it and that there is that flexibility. Because it is crucial that the extra money that we've been able to raise in the budget as a result of the pandemic, and, indeed, through into the draft budget, does reach those victims and the women particularly who are escaping domestic violence and abuse, and that five years into our VAWDASV legislation - pioneering legislation - it actually is delivering at the sharp end.
Welsh: Diolch, Delyth Jewell, am godi'r cwestiwn pwysig yna, oherwydd mae'n rhaid i ni sicrhau bod yr arian hwn sydd wedi ei neilltuo yn cyrraedd y gwasanaethau arbenigol hynny. Oherwydd bod y sector ei hun - ac, fel y dywedais i, mae fy swyddogion, ac yn wir fi fy hunan, pan rwy'n gallu, yn cwrdd â'r sector yn rheolaidd - wedi cael dros £4 miliwn o gyllid ychwanegol eleni; mae'n 67 y cant yn ychwanegol o'i gymharu â'r llynedd. Ac mae hyn hefyd yn ymwneud â sicrhau ein bod yn buddsoddi yn anghenion y sector, yn enwedig, er enghraifft, o ran llety, y llety cymunedol gwasgaredig - felly cyfalaf yn ogystal â refeniw. Ac mae'n bwysig hefyd bod y cyllid refeniw ychwanegol yn ymateb i'r anghenion sydd wedi eu codi gyda ni yn ystod y pandemig. Byddaf i, wrth gwrs, yn siarad â fy swyddogion o ran y ffyrdd y gallwn ni sicrhau bod yr arian hwnnw nid yn unig yn cyrraedd y gwasanaethau arbenigol, ond y gallan nhw ei wario a bod yna'r hyblygrwydd hwnnw. Oherwydd ei bod yn hanfodol bod yr arian ychwanegol yr ydym ni wedi gallu ei godi yn y gyllideb o ganlyniad i'r pandemig, ac, yn wir, drwodd i'r gyllideb ddrafft, yn cyrraedd y dioddefwyr hynny a'r menywod yn enwedig sy'n dianc rhag trais a cham-drin domestig, a phum mlynedd i mewn i'n deddfwriaeth Trais yn erbyn menywod, Cam-drin domestig a Thrais rhywiol - deddfwriaeth arloesol - ei bod wir yn cyflawni yn lle mae'n cyfrif.
English: In April last year, I announced £24 million to support the third sector in Wales through the pandemic. This recognised the vital role the sector plays and has played in the response to COVID-19. In December, I announced a further £2.5 million to ensure this support continues until the end of March.
Welsh: Ym mis Ebrill y llynedd, cyhoeddais £24 miliwn i gefnogi'r trydydd sector yng Nghymru drwy'r pandemig. Roedd hyn yn cydnabod y rhan hanfodol y mae'r sector yn ei chwarae ac y mae wedi ei chwarae yn yr ymateb i COVID-19. Ym mis Rhagfyr, cyhoeddais £2.5 miliwn arall i sicrhau bod y cymorth hwn yn parhau tan ddiwedd mis Mawrth.
English: I thank you very much for that commitment that is being shown by Government, but it is equally the commitment that voluntary sector organisations give to their communities, particularly in this time of great need. What I want to ask you today, Deputy Minister, is whether you would commit to thanking all of those individuals right across Wales, the charitable organisations that have given their time during the pandemic and have supported both individual people and families and communities from east to west and north to south?
Welsh: Diolch yn fawr am yr ymrwymiad hwnnw sy'n cael ei ddangos gan y Llywodraeth, ond yr un yw'r ymrwymiad y mae mudiadau'r sector gwirfoddol yn ei roi i'w cymunedau, yn enwedig yn y cyfnod hwn o angen mawr. Yr hyn yr wyf i eisiau ei ofyn i chi heddiw, Dirprwy Weinidog, yw a fyddech chi'n ymrwymo i ddiolch i'r holl unigolion hynny ledled Cymru, y sefydliadau elusennol sydd wedi rhoi o'u hamser yn ystod y pandemig ac sydd wedi cefnogi pobl unigol a theuluoedd a chymunedau o'r dwyrain i'r gorllewin ac o'r gogledd i'r de?
English: I'd particularly like to thank Joyce Watson for giving me the opportunity to thank those who are volunteers, those third sector organisations that have risen to the challenge of the pandemic. I think everyone here in the Senedd, in all their constituencies, will have seen the results of that incredible volunteering response to the pandemic, in communities, neighbourhoods, and also new organisations are developing, as well as the existing ones, and making sure that they can reach out and support those who are coming forward. So, I'd like to give my thanks in that way, and just in terms of Pembrokeshire, in your community, to recognise the role of the Pembrokeshire Association of Voluntary Services. They, of course, receive a grant from us on a regular basis. They receive their core funding from us and, also, they've received extra funding to respond to the pandemic. Can I also just say, Llywydd, that is has been so heartening to see that Pembrokeshire is a county of sanctuary? And the response that the volunteers have given, as a result of being a county of sanctuary, to those who are residing in the Penally camp, I have to say, is extraordinary. I would like to take the opportunity to thank all those volunteers in Pembrokeshire and across Wales, but particularly focusing on those Pembrokeshire volunteers today, when we think of the contribution that they are making to make life bearable for the people residing in the Penally camp.
Welsh: Hoffwn i ddiolch yn arbennig i Joyce Watson am roi'r cyfle imi ddiolch i'r rhai sy'n wirfoddolwyr, y sefydliadau trydydd sector hynny sydd wedi ymateb i her y pandemig. Rwy'n credu y bydd pawb yma yn y Senedd, yn eu hetholaethau i gyd, wedi gweld canlyniadau ymateb anhygoel y gwirfoddoli hwnnw i'r pandemig, mewn cymunedau, cymdogaethau, a hefyd mae sefydliadau newydd yn datblygu, yn ogystal â'r rhai presennol, ac yn sicrhau y gallan nhw estyn allan a chefnogi'r rhai sy'n dod ymlaen. Felly, hoffwn i ddiolch yn y ffordd honno, a dim ond o ran Sir Benfro, yn eich cymuned chi, i gydnabod swyddogaeth Cymdeithas Gwasanaethau Gwirfoddol Sir Benfro. Maen nhw, wrth gwrs, yn cael grant gennym ni yn rheolaidd. Maen nhw'n cael eu cyllid craidd gennym ni a hefyd, maen nhw wedi cael cyllid ychwanegol i ymateb i'r pandemig. A gaf i ddweud hefyd, Llywydd, ei bod mor galonogol i weld bod sir Benfro yn sir noddfa? Ac mae'r ymateb y mae'r gwirfoddolwyr wedi'i roi, o ganlyniad i fod yn sir noddfa, i'r rhai sy'n byw yng ngwersyll Penalun, mae'n rhaid imi ddweud, yn rhyfeddol. Hoffwn i fanteisio ar y cyfle i ddiolch i'r holl wirfoddolwyr hynny yn sir Benfro a ledled Cymru, ond gan ganolbwyntio'n benodol ar y gwirfoddolwyr hynny yn sir Benfro heddiw, pan fyddwn ni'n meddwl am y cyfraniad y maen nhw'n ei wneud i wneud bywyd yn haws i'r bobl sy'n byw yng ngwersyll Penalun.